Sommige mense noem dit die Olimpiese Spele vir werknemers van die Wes-Kaapse Regering. Die Beter Tesame Spele integreer die Departement van Kultuursake en Sport se visie van 'n sosiaal inklusiewe, kreatiewe en aktiewe Wes-Kaap.
Sport en ontspanning lewer ’n wesenlike en betekenisvolle bydrae tot die sosio-ekonomiese ontwikkeling van die provinsie. Ek dank elke persoon wat 'n aandeel gehad het in die sukses van hierdie Beter Tesame Dag en ek moedig u aan om die dag en elke kode te geniet. Die belangrikste is egter dat ons mekaar se geselskap sal geniet.